Սեքսթուփլ

**Սեքսթուփլ** (),  ֆուտբոլային տերմին, որը նշանակում է ակումբի հաղթանակը վեց մրցումներում՝ մեկ մարզական մրցաշրջանի կամ օրացուցային տարվա ընթացքում։ Ֆուտբոլային մրցաշրջանի ընթացքում ակումբները մասնակցում են երկրի ներսում ազգային մրցումներին (Բունդեսլիգա, Լա Լիգա, Անգլիական Պրեմիեր Լիգա), միջազգային մրցաշարերին իրենց ասոցիացիայի շրջանակներում (ՈՒԵՖԱ Չեմպիոնների Լիգա, ՈՒԵՖԱ Սուպերգավաթ), ինչպես նաև միջմայրցամաքային մրցումներին (Աշխարհի ակումբային առաջնություն)։

Մի քանի մրցույթներում հաղթելը համարվում է նշանակալի և պատվավոր ձեռքբերում։ Ոսկե «դուբլներն» ու «թրեբլները» նույնպես գնահատվում են ֆուտբոլային հանրության մեջ, բայց դրանք տեղի են ունենում շատ ավելի հաճախ, քան սեքսթուփլը։ 2010-ական թվականներին «քվադրուփլ», «քվիթուփլ» և «սեքսթուփլ» տերմիններն օգտագործվում էին նշելու այն թիմերին, որոնք մեկ մրցաշրջանում կամ տարվա ընթացքում նվաճել են չորս, հինգ կամ վեց գավաթներ։

Այս ցուցակը սահմանափակվում է այն ակումբներով, որոնք հանդես են գալիս իրենց լիգայի համակարգի բարձրագույն դիվիզիոնում։ Միայն երկու ակումբներին է հաջողվել նման նվաճման հասնել․ 2009 թվականին իսպանական «Բարսելոնային» և 2020 թվականին գերմանական «Բավարիային»։

[thumb|375x375px|2009 թվականին [Բարսելոնա ՖԱ|«Բարսելոնայի» նվաճած վեց գավաթները պահվում են ակումբի թանգարանում՝ «Կամպ Նոու» մարզադաշտում:]]

## Սեքսթուփլ եվրոպական ֆուտբոլում
Սեքսթուփլը նշանակում է, որ թիմը պետք է նվաճի ուղիղ վեց գավաթ օրացուցային տարվա կամ մրցաշրջանի ընթացքում։ Գլխավոր պայմանը դրանց հարաբերակցությունն է ժամանակի մեջ։

### Ազգային տիտղոսներ
* Հաղթանակ ազգային առաջնությունում
* Հաղթանակ ազգային գավաթում
* Հաղթանակ ազգային սուպերգավաթում կամ լիգայի գավաթում

### Միջազգային տիտղոսներ
* Հաղթանակ ՈՒԵՖԱ Չեմպիոնների Լիգայում
* Հաղթանակ ՈՒԵՖԱ սուպերգավաթում
* Հաղթանակ աշխարհի ակումբային առաջնությունում

## Սեքսթուփլի հաղթողներ
[thumb|175x175px|[Խոսեպ Գվարդիոլա, «Բարսելոնա» ակումբի նախկին մարզիչը, ով 2009 թվականին առաջինն է հասել սեքսթուփլին։ ]]
thumb|175x175px|Հանս-Դիտեր Ֆլիկ, կրկնել է Գվարդիոլայի ձեռքբերումը 2020 թվականին Մյունխենի «Բավարիայի» կազմում։

### 2009․  [[Բարսելոնա ՖԱ|Բարսելոնա]]

### 2020․  [[Բավարիա (ֆուտբոլային ակումբ)|Բավարիա]]

## Գավաթների համեմատում
Երկու թիմերի միջմայրցամաքային «թրեբլը» բաղկացած է ՈՒԵՖԱ Չեմպիոնների Լիգայից, ՈՒԵՖԱ Սուպերգավաթից և Աշխարհի ակումբային առաջնությունից։ Դա պայմանավորված է նրանով, որ օրացույցային տարվա վերջին մրցաշարին՝ Աշխարհի ակումբային առաջնությանը, ՈՒԵՖԱ-ից կարող է մասնակցել միայն այդ կոնֆեդերացիայի Չեմպիոնների Լիգայի հաղթողը։ Այսպես, օրինակ, սկսած 2009 թվականից, մադրիդյան «Ատլետիկոն» երեք անգամ (2010, 2012 և 2018) հաղթել է Եվրոպայի լիգայում և ՈՒԵՖԱ Սուպերգավաթում, բայց այդ պատճառով ի սկզբանե հնարավորություն չի ունեցել ձևակերպել «սեքսթուփլը», անկախ երկրի ներսում մրցաշարերում ունեցած հաջողություններից։

Բացի այդ, Ֆրանսիայի, Անգլիայի և այլ երկրների ակումբների համար, որտեղ կան լիգայի գավաթներ, այս մրցաշարերը համարժեք են ազգային գավաթներին։ Դրանից ելնելով՝ նշված երկրների ակումբներին հնարավորություն է տրվում մեկ մրցաշրջանում յոթ գավաթ նվաճել։ Շոտլանդիան չունի ազգային սուպերգավաթ, ուստի Լիգայի գավաթը Առաջնության և Ազգային գավաթի հետ միասին կարելի է համարել նաև ազգային «թրեբլ»՝ ճանապարհ հարթելով դեպի «սեքսթուփլ»։

## Բաց թողնված սեքսթուփլներ
Ստորև բերված թիմերը մեկ մրցաշրջանում նվաճեցին հինգ տիտղոս և հնարավորություն ունեցան նվաճելու վեցերորդ տիտղոսը (Մանչեսթեր Սիթին հնարավորություն ուներ մեկ օրացուցային տարում 7 տիտղոս վերցնելու), բայց բաց թողեցին.
* 1995․  Այաքս, հաղթել է Նիդերլանդների Առաջնությունն ու Սուպերգավաթը, Չեմպիոնների լիգան ու ՈՒԵՖԱ Սուպերգավաթը, ինչպես նաև միջմայրցամաքային գավաթը, սակայն Նիդերլանդների գավաթի 1/4 եզրափակիչում պարտվել է «Ֆեյենորդին»։
* 2006․  Ալ Ահլի, հաղթել է Եգիպտոսի Առաջնությունը, Գավաթը եւ Սուպերգավաթը, Չեմպիոնների Լիգան եւ ԿԱՖ Սուպերգավաթը, բայց աշխարհի ակումբային առաջնության 1/2 եզրափակիչում պարտվել է բրազիլական «Ինտերնացիոնալին»։
* 2010․  Ինտերնացիոնալե, Հաղթել է Իտալիայի Առաջնությունը, Գավաթը և Սուպերգավաթը,  ՈՒԵՖԱ Չեմպիոնների Լիգան և աշխարհի ակումբային առաջնությունը, բայց չկարողացավ հաղթել Մադրիդի Ատլետիկոյին ՈՒԵՖԱ Սուպերգավաթի խաղում։
* 2011․  Բարսելոնա, հաղթել է Իսպանիայի Առաջնությունը և Սուպերգավաթը, Չեմպիոնների Լիգան և ՈՒԵՖԱ Սուպերգավաթը, ինչպես նաև աշխարհի ակումբային առաջնությունը, սակայն Իսպանիայի գավաթի եզրափակիչում պարտվել է Մադրիդի «Ռեալին»։
* 2013․  Բավարիա, աղթել է Գերմանիայի Առաջնությունն ու Գավաթը, Չեմպիոնների Լիգան և ՈՒԵՖԱ Սուպերգավաթը, ինչպես նաև աշխարհի ակումբային առաջնությունը, սակայն Գերմանիայի Սուպերգավաթի խաղում չկարողացավ հաղթել Դորտմունդի «Բորուսիային»։
* 2015․  Բարսելոնա, հաղթել է Իսպանիայի Առաջնությունը և Գավաթը, Չեմպիոնների Լիգան և ՈՒԵՖԱ Սուպերգավաթը, ինչպես նաև աշխարհի ակումբային առաջնությունը, բայց Իսպանիայի Սուպերգավաթում պարտվել է «Աթլետիկ Բիլբատին»։
* 2017․  Ռեալ Մադրիդ, հաղթել է Իսպանիայի Առաջնությունը և Սուպերգավաթը, Չեմպիոնների Լիգան և ՈՒԵՖԱ Սուպերգավաթը, ինչպես նաև աշխարհի ակումբային առաջնությունը, բայց Իսպանիայի Գավաթի 1/4 եզրափակչում երկու հանդիպման գումարով, «Սելտա Վիգոյի» դեմ խաղում դուրս է մնացել մրցաշարից։
* 2023․  Մանչեսթեր Սիթի, հաղթել է Անգլիայի Առաջնությունը և Գավաթը, Չեմպիոնների Լիգան և ՈՒԵՖԱ Սուպերգավաթը, ինչպես նաև աշխարհի ակումբային առաջնությունը, բայց Լիգայի Գավաթի 1/4 եզրափակչում դուրս է մնացել «Սաութհեմփթոն» մրցաշարից, իսկ Անգլիայի Սուպերգավաթում պարտվել է Լոնդոնի «Արսենալին»։

Այսպիսով, այս բոլոր թիմերը ձևավորեցին «քվինթուփլը»։ Ութ դեպքերից երեքը գրանցվել են իսպանական ակումբներում։ Շատ անգամ ակումբներին պակասում էին ազգային գավաթները՝ մեկ մրցաշրջանում վեց գավաթ նվաճելու համար։

## Տես նաև
* Թրեբլ

## Արտաքին հղումներ
* Все титулы «Баварии» в сезоне 2019/20 
* «Бавария» завершает сезон «секступлом» 
* Вспоминая беспрецедентный «секступл» «Барселоны» 
* 10 лет историческому «секступлу»

## Ծանոթագրություններ

Կատեգորիա:Սպորտային մրցություններ
Կատեգորիա:Ֆուտբոլային եզրույթներ